
J e g y z ő k ö n y v

Készült a Bácsalmás Város Önkormányzata Képviselő-testületének 2013. február 12-én, 16 óra 20 perc kezdettel, Bácsalmáson, a Polgármesteri Hivatal I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Bánfi Attila, Farkas Zoltán, Nagy Gábor, dr. Tanács Róbert és Turcsányi Csaba képviselők (8);

dr. Keresztury Monika jegyző, Farkas Zoltánné szociális, egészségügyi és családvédelmi osztályvezető, Hortyiné Lapostyán Katalin mb. gazdasági osztályvezető, valamint az 1. napirendi pontnál dr. Tóth Gábor, a Bajai Szent Rókus Kórház főigazgatója (4);
Jegyzőkönyvvezető: Zobokiné Bite Gyöngyi testületi ügyintéző;

Távolmaradását jelezte: Bailo Amadou képviselő (1).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van (89 %). Tájékoztatásul elmondja, hogy Bailo Amadou képviselő a távolmaradását jelezte. Jegyzőkönyv-hitelesítőknek Farkas Zoltán és Turcsányi Csaba képviselőket javasolja, majd a javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

31/2013. II. 12.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Farkas Zoltán és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívó szerinti napirend elfogadását javasolja, majd – más indítvány nem lévén – a javaslatát szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:
32/2013. II. 12.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. február 12-i rendkívüli ülésén a következő napirendi pontokat tárgyalja meg:

1. Döntés a járóbeteg-szakellátási feladatok ellátásáról (1. sz. előterjesztés)
2. Bácsalmás Városi Önkormányzat Polgármesteri Hivatala megszüntető okiratának elfogadása, valamint a Bácsalmás Városi Önkormányzat Polgármesteri Hivatala alapító okiratának módosításához hozott határozatok hatályon kívül helyezése (2. sz. előterjesztés)
3. Kistérségi székhely integrált fejlesztése – Tudás és Információs Központ pályázat keretében művelődési ház kivitelezése, műszaki tartalom módosítása (3. sz. előterjesztés)
4. Az Innovatív Nkft. v. a. kötelezettségének átvállalása (4. sz. előterjesztés)
Zárt ülésen:

1st Tájékoztató munkaügyi perről és ügyvédi megbízás adása (Z/1. sz. előterjesztés)
II.
Jelen határozat normatív határozat.

1. napirendi pont
Döntés a járóbeteg-szakellátási feladatok ellátásáról

(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy mindhárom bizottság az előterjesztés határozati javaslatát támogatta, ill. a polgármesteri hivatal és dr. Tanács Róbert képviselő, igazgató főorvos is készített anyagot a megalapozott döntés érdekében. 
Nagy Gábor képviselő, JÜB-elnök kijelenti, mindhárom bizottság azt támogatta, hogy a járóbeteg-szakellátási feladatok továbbra is az önkormányzatnál maradjanak.

Tóth Gábor, a Bajai Szent Rókus Kórház főigazgatója elmondja, hogy a bajai kórháznak évek óta nagyon jó kapcsolata van a BESZ Kft-vel. A képviselő-testület döntése felelősségteljes. A kórháznak 6 %-os tulajdoni részesedése van a kft-ben. Céljuk, feladatuk az, hogy a lakosság egészségügyi ellátásában az eddigiekhez hasonlóan továbbra is megadják a segítséget. Orvosaik Bácsalmásra járnak szakrendelést tartani. A testület döntését nem szeretné befolyásolni. Az eddigi jó viszonyt szeretnék megőrizni; a képviselő-testület döntésétől függően a BESZ Kft. vagy az állam útján, az eddigi segítséget mindenképpen meg fogják adni. A kórháznak nem célja az, hogy károsítsa az itt élő emberek egészségügyi ellátását, a magas színvonalú egészségügyi ellátás biztosítását tartják szem előtt. 
Németh Balázs polgármester − kérdés, észrevétel nem lévén − szavazásra bocsátja az előterjesztés határozati javaslatának az elfogadását. 
Dr. Tanács Róbert képviselő, a BESZ Kft. igazgató főorvosa bejelenti, hogy érintett, a szavazásban nem kíván részt venni.

A képviselő-testület egyhangúlag (7 igen szavazattal, dr. Tanács Róbert érintettség miatt nem szavaz) az alábbi határozatot hozza:
33/2013. II. 12.) Bácsalmás v. öh.

Döntés a járóbeteg-szakellátási 
feladatok ellátásáról 
Határozat
1.
Bácsalmás Város Önkormányzatának képviselő-testülete (a továbbiakban: Képviselő-testület) az egészségügyről szóló 1997. évi CLIV. törvény (a továbbiakban: Eütv.) 244/D. § (5) bekezdésében meghatározott feladatkörében eljárva döntéseként az alábbi nyilatkozatot teszi: 
Bácsalmás Város Önkormányzatának Képviselő-testülete - az Eütv. 152. § (3) bekezdés alapján - a többségi tulajdonában és fenntartásában lévő, járóbeteg-szakellátást nyújtó egészségügyi szolgáltató működtetését, illetve a tulajdonában lévő, járóbeteg-szakellátási feladat ellátására szolgáló vagyonhoz kapcsolódó, közfinanszírozott járóbeteg-szakellátási feladatai egészének ellátását 2013. április 30-át követően folytatni kívánja. 

2.
A Képviselő-testület felhatalmazza Németh Balázs polgármestert, hogy jelen döntésről az Eütv.-ben foglalt tájékoztatási kötelezettséget az egészségügyért felelős miniszter felé teljesítse. 

Határidő: azonnal 

Felelős: Németh Balázs polgármester

Operatív felelős: Farkas Zoltánné szociális, egészségügyi és családvédelmi 

osztályvezető
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Hortyiné Lapostyán Katalin mb. gazdasági osztályvezető


4. Farkas Zoltánné szoc., eü. és családvéd. osztályvezető 



5. BESZ Kft. (Bácsalmás, Hősök tere 14.)
- levélben elektronikus és postai úton: Emberi Erőforrások Minisztériuma 
(1051 Budapest, Arany János u. 6-8.)
2. napirendi pont

Bácsalmás Városi Önkormányzat Polgármesteri Hivatala megszüntető okiratának elfogadása, valamint a Bácsalmás Városi Önkormányzat Polgármesteri Hivatala alapító okiratának módosításához hozott határozatok hatályon kívül helyezése

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és határozati javaslatát.
Dr. Keresztury Monika jegyző az előterjesztéshez csatolt törvényességi észrevételre reagálva elmondja, Mátételke Képviselő-testülete a 65/2012. (X. 15.) k.öh határozatában arról döntött, hogy közös hivatalt kíván létrehozni 2013. január 1-jével Bácsszőlős, Csikéria és Tataháza településekkel, részletes ütemtervet meghatározva a jegyzők, ill. polgármester számára azzal, hogy november 30-án terjesszék az anyagot a testület elé. Ezt követően, e határozat ismeretében Bácsalmás úgy döntött, hogy – tiszteletben tartva Mátételke ilyen irányú szándékát, és tekintettel a január 1-jei közös önkormányzati hivatal indítására – december 31-ével felmondja azt a megállapodást, amelyben Mátételkével társult hivatalt hozott létre körjegyzőségi feladatok ellátására. Ezt követően Mátételke az októberi határozatát kétszer is megismételte, a 76/2012-es határozatában előzetes megállapodást kötött közös hivatal működtetésére Tataháza, Mátételke, Csikéria és Bácsszőlős bevonásával, valamint a 81/2012-es határozatában, amikor Kunbaja is jelezte csatlakozási szándékát, döntött arról, hogy nem kíván Kunbajával társulni, mert ez a négy település a legelőnyösebb a számára a közös hivatal létrehozása szempontjából, és emellett tart ki. 
A biztonság kedvéért Mátételke nem mondta fel a Bácsalmással kötött megállapodást, hiszen a polgármester a megállapodás aláírása után terjesztette a testület elé az előző megállapodás felmondását, mivel csak a végleges megállapodás aláírásával látta biztosítottnak a mátételki jövőt. A költségvetési törvény módosításáról szóló jogszabály megjelenése után derült ki, hogy a tervezett négyes hivatal nem előnyös Mátételke számára, ezért tárgyalásokat folytatott Katymár-Bácsborsód körjegyzőséggel, de fogadókészség hiányában, és pénzügyi szempontok figyelembevételével mégis a Bácsalmáshoz való csatlakozás mellett döntött. 
Amikor az alapító okiratot beterjesztették azzal, hogy önálló hivatalként kíván a továbbiakban működni Bácsalmás, ill. a megállapodás megszüntetését deklarálták az alapító okirat módosításával, nem tettek mást, csak a mátételki határozatok tükrében hozott testületi határozatot hajtották végre, mivel a hivatalnak ez a feladata. A törvényességi észrevételben leírtaknak az előzménye az ismertetett döntéssorozat. Az észrevételtől függetlenül az előterjesztésben már korábban is javaslatot tettek ezeknek a döntéseknek a hatályon kívül helyezésére az új helyzet kialakulásának megfelelősen. 
Németh Balázs polgármester kijelenti, hogy a meghozott döntésük jogszabályba ütközik, a határozati javaslat elfogadásával a törvényellenes állapotot megszüntetik, amelyről polgármesterként tájékoztatni fogja a kormányhivatalt. Kéri a jegyzőt, foglalja írásba, hogy mi vezetett a képviselő-testületi döntéshez, szeretné ezt a levele mellé csatolni.
Dr. Keresztury Monika jegyző pontosításul elmondja, a törvényellenesség nem abból adódott, hogy Bácsalmás nem járt el megfelelően, hanem Mátételke nem hozta meg azt a döntést, amely az ő határozatainak tükrében teljesen logikus lett volna. Ha Mátételke úgy döntött volna, hogy 2013. január 1-jétől létrehozza a közös hivatalt a másik három kistelepüléssel, akkor ez a helyzet nem állt volna elő. Mátételke február 11-én hozta meg azt a döntést, hogy megszünteti a Bácsalmással kötött megállapodást. 
Dr. Bakó Mária Lujza képviselő szerint a képviselő-testületet nem jogosította volna fel döntéshozatalra az, hogy Mátételke tárgyalásokat folytatott, mert nem mondta fel a megállapodást. Az előterjesztést úgy értelmezték, hogy Mátételke felmondta a megállapodást. 

Dr. Keresztury Monika jegyző a 65/2012-es mátételki határozatra hivatkozik, amelyben az ütemterv, a feladat szerepel. Hozzáteszi, hogy Mátételke november 29-én megerősítette a szándékát.
Dr. Bakó Mária Lujza képviselő megjegyzi, hogy Mátételke nem mondta fel a megállapodást.

Dr. Keresztury Monika jegyzőnek továbbra is az az álláspontja, hogy az igazgatási társulásokat a jogszabály alapján fel kell mondani. Szerinte erről most nem kell vitát folytatni, jogszabályban szabályozott ez a kérdés. Mátételke nem mondta fel a megállapodást, ezt el lehet tőlük fogadni. A megszüntető okirat elfogadásával talán nyugvópontra jut ez a kérdés, és eleget tesznek a törvényességi felhívásnak is. Semmi mást nem tettek, csak a képviselő-testület által meghozott határozatokat hajtották végre. 
Tóth Árpád alpolgármester kérdezi, hogy Mátételkén vajon ki a jegyző, miért lett ebből ilyen kavarodás.
Dr. Keresztury Monika jegyző elmondja, hogy a mátételki testület elé is bevitte a társult hivatal közös megegyezéssel való megszüntetéséről szóló előterjesztést. Akkor úgy döntött a testület, hogy kivár, neki azt a határozatot is végre kellett hajtania. 
Farkas Zoltán képviselő feltételezi, hogy a határozati javaslat 3 pontját külön fogja megszavaztatni a polgármester. A megszüntető okirattal kapcsolatosan kérdései merültek fel. A polgármesteri hivatal jogutódja a közös hivatal lesz. Nem tudja, hogy a megszüntető okiratnak az önkormányzatok tekintetében milyen tartalmi követelményeknek kell megfelelni, de a gazdálkodó szerveknél sok melléklete van, mint pl. vagyonkimutatás. Valószínűleg a csatlakozó településeknek is meg kell szüntetniük a hivatalukat. Az érintett települések megszüntető okiratát hiányolja, kíváncsi lenne, hogy kizárják-e Bácsalmás felelősségét a közös hivatalban az addig náluk keletkezett különböző követelések tekintetében. Kérdezi, hogy mi van akkor, ha valamelyik csatlakozó településen elbocsátanak egy dolgozót, amelyből munkaügyi per lesz, a közös hivatalt fogja-e ez terhelni. Jogilag szeretné a döntést jobban alátámasztani.
Németh Balázs polgármester valószínűsíti, hogy a többi település ugyanezzel a szövegezéssel fogadta el a megszüntető okiratot, Mátételke testülete az előző napon döntött e kérdésben. A megszüntető okirat az Államkincstárral egyeztetett, részükről elfogadható. A kötelezettségállományt azért nem tudják most szerepeltetni, mert e döntés február 28-án lép hatályba, akkor fog vagyonleltár készülni. A megszüntető okiratban kizárják, hogy Bácsszőlős, Csikéria és Mátételke nem kötelesek helyt állni Bácsalmás kötelezettségállományáért, Mátételke is ugyanúgy fogadta ezt el. Önálló képviselő-testületi döntés az, hogy Bácsszőlős és Csikéria hogyan fogadja el az okiratot, de szinte biztos abban, hogy az ő megszüntető okiratukban is szerepelni fog ez a kitétel, és ha esetleg nincs benne, az ő mostani kötelezettségükért nem fogják a közös hivatalt felelősségre vonni. Kizártnak tartja, hogy ha egy kistelepülésen valakinek megszűnik a munkaviszonya, akkor a közös hivatalnak kellene helyt állnia. 
Tóth Árpád alpolgármester kijelenti, hogy az alapító okirat elfogadásakor részletesen tárgyalták és elfogadták, hogy a gazdálkodása mindenkinek önálló marad, közös költségvetést készítenek, az apanázst a leosztás szerint megkapja a település, amelyből önállóan gazdálkodik; a humánerőforrás tekintetében minden képviselő-testület maga hozza meg a döntését, és saját maga áll helyt a jegyző irányításával, ha a döntése nem megfelelő. 
Hortyiné Lapostyán Katalin mb. gazdasági osztályvezető megjegyzi, hogy az államháztartási törvény szerint előírt megszüntető okiratot készítették el, és ez a törzskönyvi bejegyzéshez szükséges. 
Farkas Zoltán képviselőnek nincs információja az előző képviselő-testületi ülésen elfogadott megállapodásról, alapító okiratról, mert az ülésen nem tudott részt venni. Nem tudja, hogy megtörténtek-e a megállapodás-tervezetben azok a változtatások, amelyeket a polgármesternek e-mailben javasolt.
Dr. Keresztury Monika jegyző kijelenti, hogy a feltételek a megállapodásban, nem pedig az alapító okiratban rögzítettek. A megszüntető okirat a Bácsalmás Városi Önkormányzat Polgármesteri Hivataláról szól, a létrehozó, irányító és a megszüntető szerv neve Bácsalmás Város Önkormányzata. Ennek jelentősége nincs, mert az alapító okirat megszüntetéséről is elegendő, ha Bácsalmás Képviselő-testülete dönt; ebből a szempontból nem releváns, hogy Mátételke egyetért-e ezzel vagy nem, mert nem ő az irányító, alapító, megszüntető szerv.
Ő nem ezt a módszert alkalmazta volna, valószínűleg nem megszüntetés és új alapító okirat elfogadása irányába ment volna el, az átalakulás irányát követte volna, mert a hivatal megszüntetésével sok pluszfeladat adódik; nemcsak az előző évet, hanem ezt a két hónapot is külön kell lezárnia a gazdálkodásnak. Az említett dolgok meglesznek, azok az alapító okiratban nem szerepelnek, az Áht. és az Ávr. pontosan szabályozza ezt a kérdést. 
Farkas Zoltán képviselő nem azzal vitatkozna, hogy a hivatalt meg kell szüntetni vagy nem, ő csak azt kérdőjelezi meg, hogy február 12-én hoznak döntést a hivatal február 28-i megszüntetéséről. A jogi aggályait fejezte ki.
Németh Balázs polgármester kijelenti, hogy ezt így kéri az Államkincstár.

Hortyiné Lapostyán Katalin mb. gazdasági osztályvezető elmondja, hogy a megszüntetésre, ill. az alapításra vonatkozó törzskönyvi bejegyzést 30 nappal korábban be kell küldeni, egyébként nem jegyzik be a közös hivatalt március 1-jével, nem lesz új költségvetési szerv; 10-e volt a végső határidő a döntések meghozatalára, megküldésére. 
Farkas Zoltánné szociális, egészségügyi és családvédelmi osztályvezető szerint inkább a kötelezettségvállalásnál lehetne rövidebb időt hagyni. 
Németh Balázs polgármester jónak tartja, hogy Mátételke Képviselő-testülete az előző napon döntést hozott e kérdésben. A Jogi és Ügyrendi Bizottság az előterjesztést megtárgyalta, a határozati javaslatot elfogadásra javasolta. A határozati javaslat 1. pontjának az elfogadását szavazásra bocsátja.
A képviselő-testület egyhangúlag (8 igen szavazattal) egyetért az előterjesztés határozati javaslatának 1. pontjában foglaltakkal.
Az előterjesztés határozati javaslata 2. pontjának elfogadását bocsátja szavazásra.
A képviselő-testület 7 igen szavazattal és 1 tartózkodással (Farkas Zoltán) egyetért a javaslattal.

Az előterjesztés 3. pontjában foglaltakat azzal a kiegészítéssel bocsátja szavazásra, hogy a képviselő-testület egyben felkéri a polgármestert, hogy a Polgármesteri Hivatal alapító okiratának módosításával kapcsolatos törvényességi felhívásra tett intézkedésről tájékoztassa a BKKM-i Kormányhivatalt.
A képviselő-testület egyhangúlag (8 igen szavazattal) egyetért a javaslattal, és a következő határozatot hozza:
34/2013. II. 12.) Bácsalmás v. öh.

Bácsalmás Városi Önkormányzat Polgár-

mesteri Hivatala megszüntető okiratának 
elfogadása, valamint a Bácsalmás Városi 
Önkormányzat Polgármesteri Hivatala 
alapító okiratának módosításához hozott

határozatok hatályon kívül helyezése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Mátételke Község Önkormányzatának Képviselő-testületével kötött, körjegyzői feladatok ellátásáról szóló igazgatási társulási megállapodást a közös önkormányzati hivatal létrehozása miatt 2013. február 28-ával felmondja.

2.
A Képviselő-testület a Bácsalmás Városi Önkormányzat Polgármesteri Hivatalát, mint költségvetési szervet a közös önkormányzati hivatal létrehozása miatt 2013. február 28. napjával megszünteti, a határozat mellékletét képező megszüntető okiratot a jelen határozat melléklete szerint elfogadja.

A Képviselő-testület megbízza Németh Balázs polgármestert a megszűnő okirattal kapcsolatban szükséges intézkedések megtételével.

3.
A Képviselő-testület a 304/2012 (XI. 27.) Bácsalmás v. öh., 346/2012. (XII. 17.) Bácsalmás v. öh. és a 18/2013. (I. 29.) Bácsalmás v. öh. határozatokat hatályon kívül helyezi, egyben felkéri Németh Balázs polgármestert, hogy a Polgármesteri Hivatal alapító okiratának módosításával kapcsolatos törvényességi felhívásra tett intézkedésről tájékoztassa a BKKM-i Kormányhivatalt.
Határidő: azonnal
Felelős: Németh Balázs polgármester 

Operatív felelős: Hortyiné Lapostyán Katalin mb. gazdasági osztályvezető
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Hortyiné Lapostyán Katalin mb. gazdasági osztályvezető



4. Mátételke Önkormányzata


5. Irattár

Melléklet a 34/2013. (II. 12.) Bácsalmás v. öh. számú határozathoz
Megszüntető okirat

(Az államháztartásról szóló 2011. évi CXCV. Törvény (továbbiakban:Áht.) 11.§, valamint államháztartásról szóló törvény végrehajtásáról szóló 368/2011. Korm. Rendelet ( továbbiakban Ávr.) 14.§ (2)-(3) szerinti tartalommal)

A költségvetési szerv megnevezése: Bácsalmás Városi Önkormányzat Polgármesteri 

                                                              Hivatala 
Székhelye: 6430 Bácsalmás Gr. Teleki u. 4-8.
Megszüntető szerv(einek) megnevezése, székhelye: 

Bácsalmás Városi Önkormányzat

6430 Bácsalmás Gr. Teleki u. 4-8.
Telephelye: 6430 Bácsalmás Szent J. utca 13.

                     6452 Mátételke Kossuth Lajos utca  2.

                      (Polgármesteri Hivatal Mátételki kirendeltsége)
A megszűnés időpontja, módja:

2013. február 28. jogutóddal történő megszűnés, összeolvadás
A megszüntetés oka:

Az államháztartásról szóló 2011. évi CXCV. Törvény 11 § (2) bekezdése, továbbá a 2013. január 01-én hatály belépő, Magyarország helyi önkormányzatokról szóló 2011. évi CLXXXIX törvénynek a közös önkormányzati hivatalok létrehozására vonatkozó rendelkezései.

Ezekre figyelemmel Bácsalmás Város Önkormányzatárnak Képviselő-testülete, valamint Bácsszőlős Község Önkormányzatának Képviselő-testülete, Csikéria Község Önkormányzatának Képviselő-testülete és Mátételke Községi Önkormányzatának Képviselő-testülete együtt úgy döntött, hogy 2013. március 01.től közös önkormányzati hivatalt hoznak létre Bácsalmási Közös Önkormányzati Hivatal elnevezéssel.
A megszüntetett intézmény által ellátott közfeladatok jövőbeni ellátása:

A megszüntetett intézmény valamennyi feladatát s jogutódként létrejövő        Bácsalmási  Közös Önkormányzati Hivatal  látja el alapfeladatként.
Rendelkezések a vagyoni jogok tekintetében:
A jogutód intézmény  a vagyoni jogok tekintetében az újonnan létrehozott intézmény, a Bácsalmási Közös Önkormányzati Hivatal (6430 Bácsalmás Gr. Teleki 4-8) lesz.

Az alapfeladatok ellátását képező ingó és ingatlanvagyon az önkormányzat tulajdona marad, azonban azokat a jogutód intézmények használatába adja térítésmentesen. 

Rendelkezések a tartozásokról:
A megszüntetett intézmény 2013.  február 28-án fennálló követeléseinek és kötelezettségeinek pénzügyi rendezésére a jogutód intézmény lesz jogosult és köteles az ellátandó alapfeladatok és az átvett ingó és ingatlan vagyon alapján azzal a kitétellel, hogy ezekért  Bácsszőlősi, Csikériai , Mátételki községek nem kötelesek helytállni.

Kötelezettséget 2013 február 28-ig vállalhat.

Rendelkezések egyebekről:
Az intézményben foglalkoztatottak a jogutód intézményben folytatják a köztisztviselői jogviszonyukat.

Záradék: A Bácsalmás Város Önkormányzat Polgármesteri Hivatala megszüntető okiratát Bácsalmás Város Önkormányzat Képviselő-testülete a 34/2013. (II. 12.) számú-önk-i határozatával

Mátételke Községi Önkormányzat Képviselő-testülete a 12/2013. (II. 11.) számú-önk-i

határozatával

2013. 02. 28. hatállyal hagyta jóvá.

Bácsalmás, 2013. február ……

P.H.

megszüntető (alapítói joggyakorló) szerv(ek)

vezető aláírása(i)

3. napirendi pont

Kistérségi székhely integrált fejlesztése – Tudás és Információs Központ pályázat keretében művelődési ház kivitelezése, műszaki tartalom módosítása

(A 3. sz. előterjesztés a jegyzőkönyv melléklete.)
Turcsányi Csaba képviselő, PFB-elnök elmondja, hogy a Pénzügyi és Fejlesztési Bizottság a műszaki tartalom csökkentését nem támogatja, az alumínium redőnyök felszerelése helyett a nyílászárók belső árnyékolását javasolja megvalósítani, legfeljebb a költségvetésben szereplő összeg erejéig.
Németh Balázs polgármester – kérdés, észrevétel nem lévén – ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:
35/2013. II. 12.) Bácsalmás v. öh.

Kistérségi székhely integrált fejlesztése 
– Tudás és Információs Központ pályázat 
keretében művelődési ház kivitelezése, 
műszaki tartalom módosítása

(DAOP-5.1.2/D-09-2011-0001) 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a „Kistérségi székhely integrált fejlesztése – Tudás és Információs Központ” című, DAOP-5.1.2/D-09-2011-0001 jelű pályázat műszaki tartalmának módosítását kezdeményezi, a kivitelezési munkálatok keretében az 54 db alumínium redőny felszerelése helyett az épület nyílászáróinak belső oldali árnyékolását támogatja, legfeljebb a költségvetésben szereplő összeg erejéig.

2.
A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Hortyiné Lapostyán Katalin mb. gazdasági osztályvezető



4. Kerényi Tamás beruházási ügyintéző

- levélben:
1. Back Line Kft. (6726 Szeged, Lövölde u. 105.)
4. napirendi pont

Az Innovatív Nkft. v. a. kötelezettségének átvállalása

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy az előterjesztést a Jogi és Ügyrendi Bizottság és a Pénzügyi és Fejlesztési Bizottság is véleményezte, a határozati javaslatot elfogadásra javasolják. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) a következő határozatot hozza:
36/2013. II. 12.) Bácsalmás v. öh.

A Bácsalmás Innovatív Nkft. v.a. 
kötelezettségének átadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Innovatív Nkft. v.a. a „Reklámfelületek kialakítása Bácska Kincse termékek részére” című, AVOP 3.5.2 2006-09-0621/7.01 azonosítóval ellátott pályázatának támogatási szerződését megismerte, és úgy dönt, hogy a fenntartási időszak végéig a pályázati kötelezettségeket Bácsalmás Város Önkormányzata átvállalja. 

2.
A Képviselő-testület felhatalmazza Németh Balázs polgármestert a jelen határozat melléklete szerinti megállapodás-tervezet és felhatalmazó levél aláírására.
Határidő: azonnal

Felelős: Németh Balázs polgármester

Operatív felelős: Horváth Erika végelszámoló

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Hortyiné Lapostyán Katalin mb. gazdasági osztályvezető



4. Horváth Erika végelszámoló

Melléklet a 36/2013. (II. 12.) Bácsalmás v. öh. számú határozathoz
Megállapodás

,amely létrejött egyrészről Bácsalmás Innovatív Nkft.v.a (6430 Bácsalmás, Hősök tere 3.) képviseli Horváth Erika végelszámoló–, másrészről „Bácsalmás Városi Önkormányzata (6430 Bácsalmás, Gróf Teleki j.u.4-8.) képviseli Németh Balázs polgármester – a továbbiakban Szerződő felek - között a mai napon és helyen az alábbi feltételekkel:

Felek megállapodnak abban, hogy a Bácsalmás Városi Önkormányzatának 100%-os tulajdonában lévő Bácsalmás Innovatív Nkft. v.a az AVOP 3.5.2 2006-09-0621/7.01 azonosítóval ellátott pályázatának támogatási szerződését megismerte és a fenntartási időszak végéig a pályázati kötelezettségeket Bácsalmás Város Önkormányzata átvállalja. A projekt öt éves működtetési kötelezettsége 2013.10.15. napjáig tart. A megállapodás a Mezőgazdasági és Vidékfejlesztési Hivatal, mint közreműködő szervezet jóváhagyásával lép hatályba.

Bácsalmás, 2013. február 11.

...................................................
....................................................


végelszámoló
polgármester

a Vidékfejlesztési Minisztérinm, mint az Agrar- és Vidékfejlesztési Operativ Program
Iranyité Hatbsaga (1055 Budapest; Kossuth Lajos tér 11), mint tAmogatd képviseletében
eljdrs Mezbgazdasagl és Vidéklejlesztési Hivatalt (1095 Budapest, Soroksari &t 22-24.),
hogy a Magyar Allamkinestarnal vezetett 10032000-00287773-00000093 szémlaszam javéra a
Foldmiivelésiigyi és Vidékfejlesziési Minisziérium, mint az Agrér- 6 Vidékfejlesztési
Operativ Program Trény{té Hatésiga és a kbztiink megkotésre keriilt, fenti azonosité szami
thmogatasi  szerzédés  megszegésével  kapesolatban  felmerfilt  kdveteléseit  a
hitelintézetnél - vezetett -

= szamti. szamla terhére, eseti  gyakorisaggal,
értékhatdrra tekintet nélkiil azonnali beszedést megblizas ifjap érvényesiise. )

Tudomasul- veszem, hogy ¢ nyilatkozattal kiadott felhatalmazds csak a VidéKfejlesztési
Minisztérinm, ‘mint az Agrar-&s Vidékfejlesztési-Operativ Program Irdnyitd Hatésiga
(1055 Budapest, Kossuth  Lajos tér 11}, mint tamogaté képviseletében eljdré
Mezdgazdasigi és Vidékiejlesztési Hivatal hozzdjdrulasival vonhat vissza.

Kelt, 201__. ho . Ep

(cégszerll) alairas

Zaradék:

(hitelintézet megnevezése)

A fethatalmazast nyilvantartasba vettik.

Kelt, 201 . hé . nap

(hitelintézet cégszert aldirdsa)




Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 16 óra 55 perckor berekeszti.
K. m. f.


Németh Balázs
dr. Keresztury Monika


polgármester
jegyző


Farkas Zoltán
Turcsányi Csaba


képviselők, jegyzőkönyv-hitelesítők

A képviselő-testület a zárt ülésén a következő határozatot hozta meg:

37/2013. II. 12.) Bácsalmás v. öh.

Ügyvédi megbízás adása

munkaügyi perben
Határozat

1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy megbízza dr. Salacz László ügyvédet (6000 Kecskemét, Frangepán sétány 3/B) dr. Nyul Tamás, a Bácsalmási Polgármesteri Hivatal köztisztviselője által a Polgármesteri Hivatal ellen kezdeményezett munkaügyi perben/eljárásban az önkormányzat képviseletére.

2.
A Képviselő-testület felhatalmazza Németh Balázs polgármestert az ügyvédi meghatalmazás aláírására, dr. Keresztury Monika jegyzőt a szükséges intézkedések megtételére. 

Határidő: azonnal

Felelős: Németh Balázs polgármester


     dr. Keresztury Monika jegyző

Operatív felelős: dr. Salacz László ügyvéd

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. dr. Salacz László ügyvéd (6000 Kecskemét, Frangepán sétány 3/B)
